Document ID: 32014R0037

REGOLAMENT (UE) Nru 37/2014 TAL-PARLAMENT EWROPEW U TAL-KUNSILL
tal-15 ta' Jannar 2014
li jemenda ċerti Regolamenti relatati mal-politika kummerċjali komuni fir-rigward tal-proċeduri għall-adozzjoni ta' ċerti miżuri
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,
Wara li kkunsidraw il-proposta mill-Kummissjoni Ewropea,
Wara li l-abbozz tal-att leġislattiv intbagħat lill-parlamenti nazzjonali,
Filwaqt li jaġixxu f'konformità il-proċedura leġislattiva ordinarja (1),
Billi:
(1)
Għadd ta' Regolamenti bażiċi relatati mal-politika kummerċjali komuni jipprevedu li l-atti li jimplimentaw il-politika kummerċjali komuni għandhom jiġu adottati mill-Kunsill f'konformità mal-proċeduri stabbiliti fl-istrumenti varji kkonċernati jew mill-Kummissjoni soġġetti għal proċeduri speċifiċi u kontroll mill-Kunsill. Tali proċeduri mhumiex soġġetti għad-Deċiżjoni tal-Kunsill 1999/468/KE (2).
(2)
Huwa xieraq li jiġu emendati dawk ir-Regolamenti bażiċi sabiex tiġi żgurata l-konsistenza mad-dispożizzjonijiet introdotti bit-Trattat ta' Lisbona. Dan għandu jsir, fejn xieraq, permezz tal-għoti ta' setgħat delegati lill-Kummissjoni u billi jiġu applikati ċertu proċeduri stabbiliti fir-Regolament (UE) Nru 182/2011 tal-Parlament Ewropew u tal-Kunsill (3).
(3)
Ir-Regolamenti li ġejjin għandhom għalhekk jiġu emendati skont dan:
-
Ir-Regolament (KEE) Nru 2841/72 tal-Kunsill (4),
-
Ir-Regolament (KEE) Nru 2843/72 tal-Kunsill (5),
-
Ir-Regolament (KEE) tal-Kunsill Nru 1692/73 (6),
-
Ir-Regolament tal-Kunsill (KE) Nru 3286/94 (7),
-
Ir-Regolament tal-Kunsill (KE) Nru 385/96 (8),
-
Ir-Regolament tal-Kunsill (KE) Nru 2271/96 (9),
-
Ir-Regolament tal-Kunsill (KE) Nru 1515/2001 (10),
-
Ir-Regolament tal-Kunsill (KE) Nru 153/2002 (11),
-
Ir-Regolament tal-Kunsill (KE) Nru 427/2003 (12),
-
Ir-Regolament tal-Kunsill (KE) Nru 452/2003 (13),
-
Ir-Regolament tal-Kunsill (KE) Nru 673/2005 (14),
-
Ir-Regolament tal-Kunsill (KE) Nru 1236/2005 (15),
-
Ir-Regolament tal-Kunsill (KE) Nru 1616/2006 (16),
-
Ir-Regolament tal-Kunsill (KE) Nru 1528/2007 (17),
-
Ir-Regolament tal-Kunsill (KE) Nru 140/2008 (18),
-
Ir-Regolament tal-Kunsill (KE) Nru 55/2008 (19),
-
Ir-Regolament tal-Kunsill (KE) Nru 594/2008 (20),
-
Ir-Regolament tal-Kunsill (KE) Nru 597/2009 (21),
-
Ir-Regolament tal-Kunsill (KE) Nru 260/2009 (22),
-
Ir-Regolament tal-Kunsill (KE) Nru 625/2009 (23),
-
Ir-Regolament tal-Kunsill (KE) Nru 1061/2009 (24),
-
Ir-Regolament tal-Kunsill (KE) Nru 1225/2009 (25).
(4)
Sabiex tiġi żgurata ċ-ċertezza legali, il-proċeduri għall-adozzjoni ta' miżuri li nbdew iżda ma tlestewx qabel id-dħul fis-seħħ ta' dan ir-Regolament ma għandhom ikunu affettwati minn dan ir-Regolament,
ADOTTAW DAN IR-REGOLAMENT:
Artikolu 1
Ir-Regolamenti elenkati fl-Anness għal dan ir-Regolament huma b'dan emendati, f'konformità mal-Anness.
Artikolu 2
Ir-referenzi għad-dispożizzjonijiet tar-Regolamenti elenkati fl-Anness għal dan ir-Regolament għandhom jinftiehmu li huma magħmula għal dawk id-dispożizzjonijiet kif emendati b'dan ir-Regolament.
Ir-referenzi magħmula għall-ismijiet ta' qabel tal-kumitati għandhom jinftiehmu li huma referenzi għall-ismijiet il-ġodda tal-kumitati kif previst minn dan ir-Regolament.
Fir-Regolamenti kollha elenkati fl-Anness:
(a)
kwalunkwe referenza għall-kliem 'Komunità Ewropea', 'Komunità', 'Komunitajiet Ewropej' jew 'Komunitajiet' għandha tinftiehem bħala referenza għall-'Unjoni Ewropea' jew l-'Unjoni';
(b)
kwalunkwe referenza għall-kliem 'suq komuni' għandha tinftiehem bħala referenza għas-'suq intern';
(c)
kwalunkwe referenza għall-kliem 'Kumitat previst fl-Artikolu 113', 'Kumitat previst fl-Artikolu 133', 'Kumitat imsemmi fl-Artikolu 113', jew 'Kumitat imsemmi fl-Artikolu 133' għandha tinftiehem bħala referenza għal 'Kumitat previst fl-Artikolu 207';
(d)
kwalunkwe referenza għall-kliem 'Artikolu 113 tat-Trattat' jew 'Artikolu 133 tat-Trattat' għandha tinftiehem bħala referenza għal 'Artikolu 207 tat-Trattat'.
Artikolu 3
Dan ir-Regolament ma għandux jaffettwa l-proċeduri mibdija għall-adozzjoni ta' miżuri previsti fir-Regolamenti elenkati fl-Anness għal dan ir-Regolament fejn, mad-dħul fis-seħħ ta' dan ir-Regolament jew qabel:
(a)
il-Kummissjoni tkun adottat att;
(b)
ikun hemm bżonn ta' konsultazzjoni skont wieħed mir-Regolamenti elenkati fl-Anness u tali konsultazzjoni tkun bdiet; jew,
(c)
ikun hemm bżonn ta' proposta skont wieħed mir-Regolamenti elenkati fl-Anness u l-Kummissjoni tkun adottat tali proposta.
Artikolu 4
Dan ir-Regolament għandu jidħol fis-seħħ fit-tletin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Strasburgu, il-15 ta’ Jannar 2014.

Labels: 10
3
15